pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2562 ระหว่างวันที่ 21-27 ธันวาคม 2561 พบการกระทำผิด จำนวน 502 คดี คิดเป็นเงินค่าปรับ 10.56 ล้านบาท
วันศุกร์ที่ 28 ธันวาคม 2561
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2562 ระหว่างวันที่ 21-27 ธันวาคม 2561 พบการกระทําผิด จํานวน 502 คดี คิดเป็นเงินค่าปรับ 10.56 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลัง กับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 21-27 ธันวาคม 2561) พบว่ามีการกระทําผิด จํานวน 502 คดี คิดเป็นเงินค่าปรับ 10.56 ล้านบาท โดยแยกเป็น
- สุรา จํานวน 301 คดี คิดเป็นเงินค่าปรับ 2.47 ล้านบาท
- ยาสูบ จํานวน 124 คดี คิดเป็นเงินค่าปรับ 2.89 ล้านบาท
- ไพ่ จํานวน 13 คดี คิดเป็นเงินค่าปรับ 0.05 ล้านบาท
- น้ํามันและผลิตภัณฑ์น้ํามัน จํานวน 23 คดี คิดเป็นเงินค่าปรับ 3.90 ล้านบาท
- น้ําหอม จํานวน 1 คดี คิดเป็นเงินค่าปรับ 0.36 ล้านบาท
- รถจักรยานยนต์ จํานวน 24 คดี คิดเป็นเงินค่าปรับ จํานวน 0.52 ล้านบาท
- สินค้าอื่น ๆ จํานวน 16 คดี รวมเป็นเงินค่าปรับ 0.37 ล้านบาท
โดยมีของกลางแยกเป็นน้ําสุรา จํานวน 1,291.225 ลิตร ยาสูบ จํานวน 6,036 ซอง ไพ่ จํานวน 148 สํารับ น้ํามันและผลิตภัณฑ์น้ํามัน จํานวน 62,210 ลิตร น้ําหอม จํานวน 11,149 ขวด รถจักรยานยนต์ จํานวน 25 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-พม. จัดประชุมภาคีเครือข่ายร่วมขับเคลื่อนงานคุ้มครองคนไร้ที่พึ่งภายใต้ยุทธศาสตร์ 5 ปี (พ.ศ. 2561 – 2564)
วันศุกร์ที่ 28 ธันวาคม 2561
พม. จัดประชุมภาคีเครือข่ายร่วมขับเคลื่อนงานคุ้มครองคนไร้ที่พึ่งภายใต้ยุทธศาสตร์ 5 ปี (พ.ศ. 2561 – 2564)
พม. จัดประชุมภาคีเครือข่ายร่วมขับเคลื่อนงานคุ้มครองคนไร้ที่พึ่งภายใต้ยุทธศาสตร์ 5 ปี (พ.ศ. 2561 – 2564)
วันนี้ (28 ธ.ค.61) เวลา 09.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะกรรมการคุ้มครองคนไร้ที่พึ่ง ครั้งที่ 3/2561 ณ ห้องประชุมชั้น 8 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคง ของมนุษย์ (พม.) สะพานขาว กรุงเทพฯ
พลเอก อนันตพรกล่าวว่า การประชุมคณะกรรมการคุ้มครองคนไร้ที่พึ่ง ครั้งที่ 3/2561 เป็นการติดตามผลการดําเนินงานการจัดระเบียบคนไร้ที่พึ่งในเขตกรุงเทพมหานคร และผลการดําเนินโครงการสําคัญในแผนขับเคลื่อนการคุ้มครองคนไร้ที่พึ่ง พ.ศ. 2561 ได้แก่ 1) การพัฒนาความร่วมมือกับ เทศบาลนครและเมืองพัทยา และสํานักงานส่งเสริมการศึกษานอกระบบและการศึกษาตามอัธยาศัย (กศน.) กระทรวงศึกษาธิการ เพื่อการคุ้มครองคนไร้ที่พึ่ง และ 2) การดําเนินงานตามมาตรการประกาศเกียรติคุณให้แก่สถานประกอบการ ซึ่งสืบเนื่องจากมติที่ประชุมคณะกรรมการคุ้มครองคนไร้ที่พึ่ง ครั้งที่ 2/2561
พลเอก อนันตพรกล่าวต่อไปว่า นอกจากนี้ ที่ประชุมได้พิจารณาเห็นชอบ 2 วาระที่สําคัญ ได้แก่ 1) การแต่งตั้งคณะอนุกรรมการคุ้มครองคนไร้ที่พึ่งกรุงเทพมหานคร จากผลการดําเนินการจัดระเบียบคนไร้ที่พึ่งและผู้ทําการขอทานในเขตกรุงเทพมหานคร ร่วมกับกองบัญชาการตํารวจนครบาล ระหว่างวันที่ 20 ตุลาคม ถึง 5 พฤศจิกายน พ.ศ. 2561 พบคนไร้ที่พึ่ง จํานวน 717 ราย โดยเป็นผู้มีภูมิลําเนาในกรุงเทพมหานคร จํานวน 150 คน ทั้งนี้ กรุงเทพมหานครในฐานะองค์กรปกครองส่วนท้องถิ่นรูปแบบพิเศษที่มีภารกิจในการจัดบริการสาธารณะในเขตกรุงเทพมหานคร จึงควรแต่งตั้งคณะอนุกรรมการคุ้มครองคนไร้ที่พึ่งกรุงเทพมหานครขึ้น เพื่อให้เกิดการบูรณาการความร่วมมือในการดําเนินงานคุ้มครองคนไร้ที่พึ่งในเขตกรุงเทพมหานคร ทั้งในระดับนโยบายและการปฏิบัติได้อย่างมีเอกภาพและประสิทธิภาพ เพื่อประโยชน์สูงสุดต่อกลุ่มเป้าหมาย และ 2) แนวทางส่งเสริมการดําเนินงานศูนย์คุ้มครองคนไร้ที่พึ่งระดับชุมชน : กรณีศึกษา ข่วงเปาโมเดล เป็นองค์การบริหารส่วนตําบลที่มีการดําเนินงานในลักษณะศูนย์คุ้มครองคนไร้ที่พึ่งระดับชุมชน เพื่อการแก้ไขปัญหาด้านที่อยู่อาศัยและฟื้นฟูพัฒนาศักยภาพแก่คนไร้ที่พึ่งภายในชุมชน โดยมีผลงานโดดเด่นและเป็นที่ประจักษ์จนได้รับรางวัลตําบลต้นแบบห่วงใยไม่ทอดทิ้งกัน ระดับดีเด่นในปีงบประมาณ 2561 จากกรมพัฒนาสังคมและสวัสดิการ (พส.) กระทรวง พม.
"กระทรวง พม. พร้อมขับเคลื่อนการดําเนินงานคุ้มครองคนไร้ที่พึ่งตามแผนปฏิบัติการตามยุทธศาสตร์การคุ้มครองคนไร้ที่พึ่ง พ.ศ. 2561 – 2564 ร่วมกับภาคีเครือข่ายทุกภาคส่วน ทั้งภาครัฐเอกชน และประชาสังคม ตามแนวทางประชารัฐของรัฐบาล ด้วยการพัฒนาขีดความสามารถและศักยภาพของระบบคุ้มครองคนไร้ที่พึ่งและการป้องกันกลุ่มเสี่ยงที่จะเป็นคนไร้ที่พึ่งให้ได้รับการคุ้มครองและพัฒนาคุณภาพชีวิตที่ดี เพื่อให้สามารถพึ่งพาตนเองและดํารงชีวิตอยู่ในสังคมได้อย่างมีคุณค่าและศักดิ์ศรีความเป็นมนุษย์ต่อไป”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-ดร.พิเชฐฯ ปาฐกถาในงาน “3rd Asia-Pacific Digital Societies Policy Forum 2017”
วันจันทร์ที่ 15 พฤษภาคม 2560
ดร.พิเชฐฯ ปาฐกถาในงาน “3rd Asia-Pacific Digital Societies Policy Forum 2017”
ดร.พิเชฐฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้รับเกียรติจากสหภาพโทรคมนาคมระหว่างประเทศ (International Telecommunication Union : ITU) และ GSM Association (GSMA) เชิญปาฐกถาในงาน “3rd Asia-Pacific Digital Societies Policy Forum 2017” ที่จัดขึ้นเมื่อวันที่ 8-9 พฤษภาคมที่ผ่านมา โดยกล่าวถึงความพยายามของรัฐบาลไทยในการนําเอาระบบการสื่อสารและเทคโนโลยีดิจิทัล มาใช้ประโยชน์เพื่อขับเคลื่อนเศรษฐกิจและสังคมของประเทศ และลดความเหลื่อมล้ําทางดิจิทัลให้กับคนไทย รวมถึงโอกาสที่หลายประเทศจะได้ร่วมมือกันในการพัฒนาระบบการสื่อสารและเทคโนโลยีดิจิทัล สําหรับงานครั้งนี้ มีผู้กําหนดนโยบาย ผู้ประกอบการ ผู้ให้ใบอนุญาต และผู้มีส่วนได้ส่วนเสียในอุตสาหกรรมโทรคมนาคม จากกลุ่มประเทศเอเชีย-แปซิฟิก เข้าร่วมงานดังกล่าวเป็นจํานวนมาก ณ โรงแรมเซนทารา แกรนด์และบางกอกคอนเวนชั่นเซ็นเตอร์ แอท เซ็นทรัลเวิลด์ กรุงเทพฯ เมื่อวันที่ 8 พฤษภาคมที่ผ่านมา
*************************
รัฐบาลไทย-ข่าวทำเนียบรัฐบาล-นายกฯห่วงใยและส่งกำลังใจให้กับผู้ปฏิบัติงานสาธารณสุขและที่เกี่ยวข้อง
วันอาทิตย์ที่ 2 กุมภาพันธ์ 2563
นายกฯห่วงใยและส่งกําลังใจให้กับผู้ปฏิบัติงานสาธารณสุขและที่เกี่ยวข้อง
นายกฯห่วงใยและส่งกําลังใจให้กับผู้ปฏิบัติงานสาธารณสุขและที่เกี่ยวข้อง
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชานายกรัฐมนตรี และ รมว.กลาโหม ได้ติดตามสถานการณ์การระบาดของเชื้อไวรัสโคโรนา สายพันธุ์ใหม่ 2019 ตั้งแต่ช่วงสัปดาห์ที่ผ่านมา ซึ่งรัฐบาลไม่ได้นิ่งนอนใจ ได้ปฏิบัติตามขั้นตอนการป้องกันและควบคุมโรคตามหลักมาตรฐานสากล ซึ่งประเทศไทยได้รับการยอมรับอยู่ในอันดับ 6 ของโลก และเป็นอันดับ 1 ของเอเชีย
มีหลายเรื่องที่พี่น้องประชาชนอาจจะวิตกกังวล โดยเฉพาะสวัสดิภาพและความปลอดภัยของคนไทยที่อยู่ในเมืองอู่ฮั่นและเมืองต่าง ๆ ของจีน ซึ่งเป็นเรื่องที่น่าปลื้มใจว่าคนไทยเราเป็นห่วงเพื่อนร่วมชาติของเราไม่ว่าจะอยู่ที่ไหนก็ตาม แต่ขอให้รู้ไว้เช่นเดียวกันว่า นายกรัฐมนตรีห่วงยิ่งกว่า และเป็นหน้าที่ของผมที่ต้องดูแลคนไทยทั้งหมด ไม่ว่าจะอยู่ที่ไหนก็ตาม ขอย้ําว่าสุขภาพและความปลอดภัยของประชาชนสําคัญที่สุด รวมถึงคนชาติอื่นที่มาอยู่มาเที่ยวไทยด้วย และคนไทยก็มีความเป็นห่วงเช่นกัน
สิ่งที่ประชาชนต้องการให้เร่งรับคนไทยกลับจากอู่ฮั่นนั้น รัฐบาลได้พูดคุยกับทางการจีนมาอย่างต่อเนื่องตั้งแต่เกิดสถานการณ์ แต่ทุกอย่างมีขั้นตอน ไม่ใช่จะทําได้ทันที และในที่สุดเราจะส่งเครื่องบินพาณิชย์ไปรับคนไทยในเร็ววันนี้ ซึ่งขณะนี้ รัฐบาลโดยกระทรวงที่เกี่ยวข้องได้ ได้แก่ ทีมแพทย์สาธารณสุข กระทรวงสาธารณสุข กรมการกงสุล สอท กรุงปักกิ่ง ท่าอากาศยานดอนเมือง การท่าอากาศยานไทย สํานักงานตํารวจตรวจคนเข้าเมือง กรมศุลกากร และสายการบินแอร์เอเชีย เตรียมความพร้อมในแต่ละส่วนเพื่อรับคนไทยกลับจากเมืองอู่ฮั่น โดยนายกรัฐมนตรีกําชับทั้งเรื่องความปลอดภัยของเจ้าหน้าที่ที่กําลังจะเดินทางไปรับ และความปลอดภัยของคนไทยที่อยู่ในเมืองอู่ฮั่น
ท้ายที่สุดขอย้ําว่า รัฐบาลยังสามารถควบคุมสถานการณ์ไม่ให้มีการแพร่ระบาดในประเทศไทยได้เป็นอย่างดี โดยเริ่มแรกผู้ป่วยทุกรายล้วนติดเชื้อมาจากต่างประเทศ และขณะนี้มีหนึ่งรายที่ติดจากนักท่องเที่ยวจีนในไทย หลายรายได้รับการรักษาจนหายกลับบ้านได้แล้ว อย่างไรก็ตาม หากมีการติดเชื้อหรือแพร่ระบาดเกิดขึ้นจริง รัฐบาลก็มีมาตรการรองรับเป็นลําดับขั้นที่สอดคล้องกับสถานการณ์ไว้แล้ว จึงขอให้พี่น้องประชาชนเชื่อมั่น
นายกรัฐมนตรีขอบคุณทุกกําลังใจที่ส่งมายังผู้ปฏิบัติงาน รวมถึงกําลังใจที่ส่งไปให้เพื่อนคนไทยของเราทุกคน และเราจะก้าวข้ามผ่านวิกฤตนี้ไปด้วยกัน รวมทั้งกล่าวว่า “การช่วยเหลือเห็นใจกันยามทุกข์ยาก คือมิตรแท้ ช่วยกันดูแลซึ่งกันและกันไม่ว่าจะเป็นชาติใด ในประเทศของตนเอง ให้ดีที่สุด สักวันมันก็จะผ่านพ้นไปและรักกันยิ่งกว่าเดิม”
.........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย-ฟิลิปปินส์ ย้ำความสัมพันธ์ที่แน่นแฟ้น พร้อมสานต่อความร่วมมือทวิภาคีระหว่างกัน
วันพุธที่ 18 ธันวาคม 2562
ไทย-ฟิลิปปินส์ ย้ําความสัมพันธ์ที่แน่นแฟ้น พร้อมสานต่อความร่วมมือทวิภาคีระหว่างกัน
ไทย-ฟิลิปปินส์ ย้ําความสัมพันธ์ที่แน่นแฟ้น พร้อมสานต่อความร่วมมือทวิภาคีระหว่างกัน
วันนี้ (18 ธันวาคม 2562) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางแมรี โจ เอ. แบร์นาร์โด-อารากน (Mrs. Mary Jo A. Bernardo-Aragon) เอกอัครราชทูตฟิลิปปินส์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นจากหน้าที่ สรุปสาระสําคัญ ดังนี้
นายกรัฐมนตรีแสดงความขอบคุณเอกอัครราชทูตฟิลิปปินส์ที่มีบทบาทสําคัญในการกระชับความสัมพันธ์และความร่วมมืออันใกล้ชิดระหว่างไทยกับฟิลิปปินส์ตลอดระยะเวลา 4 ปีที่ดํารงตําแหน่ง และยินดีกับความสําเร็จของฟิลิปปินส์ในการเป็นเจ้าภาพจัดการแข่งขันซีเกมส์ ครั้งที่ 30 พร้อมทั้งแสดงความเสียใจต่อเหตุการณ์แผ่นดินไหว บริเวณเกาะมินดาเนา ทางตอนใต้ของฟิลิปปินส์ด้วย
เอกอัครราชทูตฟิลิปปินส์ฯ กล่าวว่าประธานาธิบดีฟิลิปปินส์ฝากความระลึกถึงมายังนายกรัฐมนตรี ยืนยันความสัมพันธ์ทวิภาคีที่แน่นแฟ้นระหว่างกัน พร้อมทั้งแสดงความชื่นชมบทบาทของไทยในการเป็นประธานอาเซียนในปีนี้ซึ่งประสบผลสําเร็จอย่างเป็นรูปธรรม
ทั้งสองฝ่ายยินดีที่มูลค่าการค้าระหว่างไทยกับฟิลิปปินส์เพิ่มขึ้นอย่างต่อเนื่อง โดยเห็นว่าทั้งสองฝ่ายยังมีศักยภาพที่จะขยายการค้าและการลงทุนระหว่างกันอีกมาก โดยเฉพาะด้าน SMEs ทั้งนี้เอกอัครราชทูตฟิลิปปินส์เชื่อมั่นว่าการประชุมคณะกรรมการร่วมด้านการค้าไทย-ฟิลิปปินส์ (Joint Trade Committee – JTC) ครั้งที่ 1 ซึ่งฟิลิปปินส์เป็นเจ้าภาพ จะเป็นโอกาสอันดีในการหารือแนวทางส่งเสริมการค้าและแก้ไขอุปสรรคการค้าระหว่างกัน
โอกาสนี้นายกรัฐมนตรีขอบคุณฟิลิปปินส์มีบทบาทในฐานะประเทศผู้ประสานงานอาเซียน-จีน ผ่านการสรุปผลการเจรจาร่างแรกของเอกสารการจัดทําประมวลการปฏิบัติในทะเลจีนใต้ ซึ่งถือเป็นสัญญาณที่ดีของการขับเคลื่อนความร่วมมือระหว่างอาเซียนกับจีน พร้อมทั้งเชื่อมั่นว่าเอกอัครราชทูตฟิลิปปินส์ประจําประเทศไทยคนใหม่ จะสามารถสานต่อความร่วมมือและความสันพันธ์อันดีระหว่างสองประเทศต่อไป
*************
รัฐบาลไทย-ข่าวทำเนียบรัฐบาล-ยธ. จัดทำหลักสูตรเพื่อสร้างทักษะการใช้ชีวิตสำหรับเด็กและเยาวชนในสถานพินิจฯ/ศูนย์ฝึก  ในจังหวัดชายแดนภาคใต้
วันอังคารที่ 14 กุมภาพันธ์ 2560
ยธ. จัดทําหลักสูตรเพื่อสร้างทักษะการใช้ชีวิตสําหรับเด็กและเยาวชนในสถานพินิจฯ/ศูนย์ฝึก  ในจังหวัดชายแดนภาคใต้
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมเพื่อเตรียมความพร้อมการจัดทําหลักสูตรนําร่อง สร้างเสริมการเรียนรู้และทักษะการใช้ชีวิตบนพื้นฐานความเป็นพหุวัฒนธรรมของเด็กและเยาวชนในสถานพินิจและคุ้มครองเด็กและเยาวชน และศูนย์ฝึกและอบรมเด็กแล
เมื่อวันอังคารที่ ๑๔ กุมภาพันธ์ ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมเพื่อเตรียมความพร้อมการจัดทําหลักสูตรนําร่อง
สร้างเสริมการเรียนรู้และทักษะการใช้ชีวิตบนพื้นฐานความเป็นพหุวัฒนธรรมของเด็กและเยาวชน
ในสถานพินิจและคุ้มครองเด็กและเยาวชน และศูนย์ฝึกและอบรมเด็กและเยาวชนในพื้นที่จังหวัดชายแดนภาคใต้
ซึ่งกรมพินิจและคุ้มครองเด็กและเยาวชนได้ร่วมมือกับมหาวิทยาลัยทักษิณ
จัดทําโครงการวิจัยเชิงปฏิบัติการเพื่อพัฒนาหลักสูตรการจัดการศึกษา และกระบวนการแก้ไขฟื้นฟูเด็กและเยาวชน
ให้สอดรับกับสถานการณ์ในพื้นที่จังหวัดชายแดนภาคใต้ และเหมาะสมกับลักษณะทางวัฒนธรรมของชุมชน
อันจะนําไปสู่การแก้ไขปัญหาความรุนแรงและความขัดแย้งในพื้นที่ต่อไป
โดยมีผู้บริหารและเจ้าหน้าที่จากหน่วยงานที่เกี่ยวข้อง เข้าร่วมฯ
ณ ห้องประชุม คตป. ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-บอร์ดออมสิน มีมติเห็นชอบ เลือก “วิทัย รัตนากร” เป็นผู้อำนวยการธนาคารออมสินคนใหม่
วันอังคารที่ 17 มีนาคม 2563
บอร์ดออมสิน มีมติเห็นชอบ เลือก “วิทัย รัตนากร” เป็นผู้อํานวยการธนาคารออมสินคนใหม่
คณะกรรมการธนาคารออมสิน เห็นชอบตามที่คณะกรรมการสรรหาผู้อํานวยการธนาคารออมสิน มติคัดเลือก นายวิทัย รัตนากร เป็นผู้อํานวยการธนาคารออมสินคนใหม่ แทน นายชาติชาย พยุหนาวีชัย ที่จะหมดวาระ
คณะกรรมการธนาคารออมสิน เห็นชอบตามที่คณะกรรมการสรรหาผู้อํานวยการธนาคารออมสิน มติคัดเลือก นายวิทัย รัตนากร เป็นผู้อํานวยการธนาคารออมสินคนใหม่ แทน นายชาติชาย พยุหนาวีชัย ที่จะหมดวาระ เผย นายวิทัย รัตนากร เป็นผู้มีความรู้ความสามารถ มีวิสัยทัศน์ พร้อมนําพาองค์กรปฏิบัติหน้าได้เจริญก้าวหน้า เตรียมเสนอ ธปท. ก่อนเสนอรมว.คลัง เห็นชอบแต่งตั้งต่อไป
นายพชร อนันตศิลป์ ประธานกรรมการธนาคารออมสิน เปิดเผยว่า ตามที่คณะกรรมการธนาคารฯ ได้แต่งตั้งคณะกรรมการสรรหาผู้อํานวยการธนาคารออมสิน ที่มี นายบุญชัย จรัสแสงสมบูรณ์ กรรมการธนาคารออมสิน เป็นประธานกรรมการสรรหาฯ เพื่อดําเนินการสรรหาผู้อํานวยการธนาคารออมสินคนใหม่ดํารงตําแหน่งต่อจาก นายชาติชาย พยุหนาวีชัย ที่จะหมดวาระในวันที่ 14 มิถุนายน 2563 โดยได้ออกประกาศสรรหาบุคคลที่จะดํารงตําแหน่งผู้อํานวยการธนาคารออมสินคนใหม่ ระหว่างวันที่ 27 มกราคม ถึงวันที่ 7 กุมภาพันธ์ 2563 นั้น
บัดนี้ คณะกรรมการสรรหาฯ ได้ดําเนินการตามกระบวนการสรรหาเสร็จสิ้นแล้ว โดยมีผู้สนใจสมัครทั้งสิ้น 4 คน และผ่านคุณสมบัติเบื้องต้นจํานวน 3 คน ซึ่งคณะกรรมการสรรหาฯ ได้เชิญมาสัมภาษณ์และแสดงวิสัยทัศน์ตามหลักเกณฑ์ที่กําหนด เมื่อวันที่ 9 มีนาคม 2563 ที่ผ่านมา ทั้งนี้ คณะกรรมการสรรหาฯ เห็นว่า นายวิทัย รัตนากร เป็นผู้มีความเหมาะสมที่จะดํารงตําแหน่งผู้อํานวยการธนาคารออมสินคนใหม่ ด้วยเป็นผู้มีความรู้ความสามารถ มีวิสัยทัศน์ที่จะสามารถนําพาธนาคารออมสินเจริญก้าวหน้าได้อย่างต่อเนื่อง สามารถ ปฏิบัติงานตามภารกิจและพันธกิจขององค์กรให้สําเร็จลุล่วง ทั้งนี้ คณะกรรมการธนาคารออมสิน ได้มีมติเห็นชอบตามข้อเสนอของคณะกรรมการสรรหาฯ แล้ว
สําหรับขั้นตอนต่อไป ธนาคารฯ จะนําเสนอผู้ได้รับการคัดเลือกให้เป็นผู้อํานวยการธนาคารออมสินต่อธนาคารแห่งประเทศไทยเพื่อตรวจสอบคุณสมบัติก่อนนําเสนอชื่อต่อรัฐมนตรีว่าการกระทรวงการคลังให้ความเห็นชอบประกาศแต่งตั้งต่อไป
รัฐบาลไทย-ข่าวทำเนียบรัฐบาล-ทำความสะอาดโทรศัพท์เพื่อป้องกันโควิด-19
วันพฤหัสบดีที่ 4 มิถุนายน 2563
ทําความสะอาดโทรศัพท์เพื่อป้องกันโควิด-19
อย่าลืมรักษาความสะอาดอย่างเคร่งครัด
รัฐบาลไทย-ข่าวทำเนียบรัฐบาล-สธ.เตือนการรวมกลุ่มในพื้นที่จำกัด การระบายอากาศไม่ดีมีโอกาสติดเชื้อโควิด 19 สูง [กระทรวงสาธารณสุข]
วันพฤหัสบดีที่ 28 พฤษภาคม 2563
สธ.เตือนการรวมกลุ่มในพื้นที่จํากัด การระบายอากาศไม่ดีมีโอกาสติดเชื้อโควิด 19 สูง [กระทรวงสาธารณสุข]
สธ.เตือนการรวมกลุ่มในพื้นที่จํากัด การระบายอากาศไม่ดีมีโอกาสติดเชื้อโควิด 19 สูง
กระทรวงสาธารณสุข เตือนการอยู่รวมกลุ่มในพื้นที่จํากัด ระบบระบายอากาศแบบปิด และใช้เครื่องปรับอากาศ เช่น ร้านอาหาร รถโดยสารสาธารณะ ทุกคนต้องสวมหน้ากากผ้าหรือหน้ากากอนามัยเว้นระยะห่างให้ได้ 1-2 เมตร ยังคงเฝ้าระวังกลุ่มเดินทางกลับจากต่างประเทศ และค้นหาผู้ป่วยเชิงรุกต่อเนื่อง
วันนี้ (27 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กระทรวงสาธารณสุข เปิดเผยว่า ขณะนี้ตัวเลขผู้ป่วยในประเทศมีค่อนข้างน้อย ผู้ป่วยที่พบจําแนกเป็น 2 กลุ่มใหญ่ ประกอบด้วย กลุ่มแรกเป็นคนไทยที่เดินทางกลับมาจากต่างประเทศแล้วเข้าสู่สถานที่กักตัวเพื่อสังเกตอาการตามที่รัฐกําหนด หากมีอาการจะพบในช่วง 14 วันที่กักตัว ซึ่งจะส่งเข้าระบบการรักษา ส่วนกลุ่มที่สองเป็นกลุ่มผู้สัมผัสผู้ป่วยรายเดิม อย่างไรก็ดี ทางฝ่ายวิชาการมีข้อมูลสนับสนุนทําให้เชื่อว่าในประเทศไทยยังมีผู้ป่วยที่ไม่มีอาการหรือแสดงอาการน้อยหลงเหลืออยู่อีกจํานวนหนึ่ง ทําให้กระทรวงสาธารณสุขยังต้องเฝ้าระวังและค้นหาผู้ป่วยเชิงรุกต่อไป
ขณะเดียวกัน จากผลการศึกษาการแพร่กระจายของเชื้อไวรัสโคโรนา 2019 โดยนักวิจัยชาวจีนจากศูนย์ควบคุมโรค มณฑลหูหนาน พบว่า เชื้อไวรัสโคโรนา 2019 สามารถแพร่กระจายได้ไกลถึง 4.5 เมตรบนรถโดยสารสาธารณะปรับอากาศ ทําให้ผู้โดยสารติดเชื้อได้หลายคนในช่วงเวลาเดียวกัน อีกทั้งงานวิจัยเกี่ยวกับการติดเชื้อในร้านอาหารช่วงแรกของการระบาดในประเทศจีนพบว่า การนั่งรับประทานอาหารในพื้นที่จํากัดที่มีระบบระบายอากาศแบบปิด และใช้เครื่องปรับอากาศที่อากาศไหลเวียนในพื้นที่จํากัด ก่อให้เกิดการติดเชื้อได้เป็นจํานวนมากเช่นกัน เพราะทุกคนต้องถอดหน้ากากขณะรับประทานอาหาร เพิ่มความเสี่ยงในการติดเชื้อมากขึ้นด้วย จึงแสดงให้เห็นว่าในพื้นที่จํากัดที่มีระบบอากาศปิด และใช้เครื่องปรับอากาศ เช่น บนรถโดยสารปรับอากาศ รถโดยสารสาธารณะ ทุกคนต้องสวมหน้ากากผ้าหรือหน้ากากอนามัย เว้นระยะห่างให้ได้ 1-2 เมตร บนโต๊ะอาหารอาจต้องมีฉากกั้นเพื่อป้องกันการฟุ้งกระจายของละอองฝอย จึงเป็นที่มาของคําแนะนําให้ต้องนั่งแยกโต๊ะกันขณะรับประทานอาหารในร้านอาหารที่ระบบถ่ายเทอากาศแบบปิด ที่ใช้เครื่องปรับอากาศ นโยบายการควบคุมโรคของประเทศไทยที่ได้ดําเนินการมาอย่างต่อเนื่องเหมาะสมแล้ว แต่การจะประสบความสําเร็จต่อไปนั้นต้องขึ้นอยู่กับความร่วมมือของประชาชนในการปฏิบัติตามมาตรการที่กําหนดร่วมกัน
****************************** 27 พฤษภาคม2563
****************************************
รัฐบาลไทย-ข่าวทำเนียบรัฐบาล-สธ. ไม่ประมาท การ์ดไม่ตก เตรียมแผนสู้ศึกโควิด 19
วันจันทร์ที่ 29 มิถุนายน 2563
สธ. ไม่ประมาท การ์ดไม่ตก เตรียมแผนสู้ศึกโควิด 19
กระทรวงสาธารณสุข เตรียมแผนสํารองยา เวชภัณฑ์ รับสถานการณ์โควิด 19 หลังการผ่อนคลายระยะที่ 5 เปิดกิจการ/กิจกรรมที่มีความเสี่ยงสูง ย้ําประเทศไทยคุมการระบาดได้ดี กว่า 35 วันไม่พบผู้ติดเชื้อภายในประเทศ กระตุ้นทุกคนปฏิบัติตามมาตรการป้องกันตนเอง
กระทรวงสาธารณสุข เตรียมแผนสํารองยา เวชภัณฑ์ รับสถานการณ์โควิด 19 หลังการผ่อนคลายระยะที่ 5 เปิดกิจการ/กิจกรรมที่มีความเสี่ยงสูง ย้ําประเทศไทยคุมการระบาดได้ดี กว่า 35 วันไม่พบผู้ติดเชื้อภายในประเทศ กระตุ้นทุกคนปฏิบัติตามมาตรการป้องกันตนเอง พร้อมเร่งวิจัยวัคซีน
วันนี้ (29 มิถุนายน 2563) ที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19)นายแพทย์สุขุม กาญจนพิมาย ปลัดกระทรวงสาธารณสุข(สธ.) แถลงข่าวสถานการณ์โรคโควิด 19 ว่า เป็นเรื่องน่ายินดีที่ไม่มีรายงานพบผู้ติดเชื้อภายในประเทศไทยติดต่อกันถึง 35 วันแล้ว พบผู้ป่วยรายสุดท้ายในประเทศเมื่อวันที่ 25 พ.ค.63 ขณะนี้สามารถควบคุมสถานการณ์ได้ดี จํานวนผู้ป่วยใหม่ลดลง ล่าสุดในวันนี้ พบผู้ติดเชื้อรายใหม่ 7 ราย เป็นคนไทยที่เดินทางมาจากต่างประเทศ โดยเข้าสถานกักกันที่รัฐจัดให้ (State Quarantine) ไม่มีรายงานผู้เสียชีวิตเพิ่ม ปัจจุบันมีผู้ป่วยสะสม 3,169 ราย หายกลับบ้านรวม 3,053 ราย เสียชีวิตรวม 58 ราย ยังรักษาใน รพ. 58 ราย ไม่มีผู้ป่วยอาการหนักหรือต้องใช้เครื่องช่วยหายใจ
นายแพทย์สุขุมกล่าวต่อว่า สําหรับการผ่อนคลายในระยะที่ 5 มีการผ่อนคลายกิจการ/กิจกรรมที่มีความเสี่ยงสูง และประชาชนส่วนใหญ่กลับไปใช้ชีวิตปกติภายใต้รูปแบบ New Normal จึงต้องย้ําถึงการร่วมกันปฏิบัติตนตามมาตรการป้องกันทั้งการคัดกรอง การสวมหน้ากาก ล้างมือด้วยเจลแอลกอฮอล์ เว้นระยะห่าง ลดแออัด และใช้แพลตฟอร์มหรือแอปพลิเคชันไทยชนะในการลงทะเบียนการใช้บริการตามสถานที่ต่างๆ เพื่อเป็นข้อมูลในการควบคุมโรคหากมีการระบาดเกิดขึ้นในอนาคต ทั้งนี้ เพื่อเป็นการเตรียมความพร้อมกระทรวงสาธารณสุขได้สํารวจจํานวนเตียงในโรงพยาบาลทั้งในกรุงเทพฯและทั่วประเทศ พบว่ามีจํานวนเตียงรองรับได้กว่า 20,000 เตียง แบ่งเป็นเตียงสําหรับผู้ป่วย ICU ที่ต้องใช้เครื่องช่วยหายใจรวม 571 เตียง (กทม. 106 เตียง เขตสุขภาพ 1-12 จํานวน 465 เตียง), เตียงสําหรับผู้ป่วยห้องแยกโรค 11,206 เตียง และเตียงทั่วไปใน Hospitel อีก 10,349 เตียง ส่วนเวชภัณฑ์ มีหน้ากาก N95 อยู่ 1,127,970 ชิ้น, ชุดป้องกันส่วนบุคคล (PPE) 511,578 ชุด และเครื่องช่วยหายใจ 11,096 เครื่อง ขณะที่ความพร้อมการสํารองยา เช่น ยาฟาวิพิลาเวียร์ มีอยู่ในสต็อก 319,994 เม็ด,ยาไฮดรอกซีคลอโรควิน 395,802 เม็ด, ยาคลอโรควิน 250 มิลลิกรัม 673,222 เม็ด รวมทั้งยาที่เกี่ยวข้องอีกหลายรายการสามารถใช้รักษาผู้ป่วยได้ราว 4,500 คน และคาดว่าจะมีการนําเข้ามาเพิ่มเติมเพื่อเตรียมพร้อม
สําหรับความคืบหน้าการวิจัยพัฒนาวัคซีนในประเทศ นายแพทย์สุขุมกล่าวว่า มีการเตรียม 3 แนวทางดําเนินการเพื่อให้คนไทยเข้าถึงวัคซีนโควิด 19 ประกอบด้วย 1.วิจัยพัฒนาในประเทศ 2.ร่วมวิจัยกับต่างประเทศ และ 3.จัดซื้อจากต่างประเทศ ทั้งหมดเพื่อให้มีเพียงพอในการใช้งาน ส่วนขั้นตอนการทดลองวัคซีนในสัตว์ มีความก้าวหน้าไปมากใน 2 ชนิด จาก 6 ชนิด ซึ่งจะมีการเริ่มทดลองวัคซีนในคนระยะแรกเดือนตุลาคม 2563 ระยะที่สองในช่วงเดือนธันวาคม 2563 ระยะที่สามคาดว่าจะเริ่มทดลองได้ในช่วงต้นปี 2564 และพร้อมที่จะผลิตวัคซีนในระดับอุตสาหกรรมในปริมาณ 2-10 ล้านโดส และขยายเป็น 30 ล้านโดสต่อไป คาดว่าสามารถนําวัคซีนมาฉีดให้ประชาชนไทยได้ในช่วงกลางปี 2564 นี้
***************************** 29 มิถุนายน 2563
รัฐบาลไทย-ข่าวทำเนียบรัฐบาล-“บิ๊กอู๋”จัดให้คนไทยสุขสันต์ ของขวัญปีใหม่ 2562 จากใจกระทรวงแรงงาน
วันจันทร์ที่ 17 ธันวาคม 2561
“บิ๊กอู๋”จัดให้คนไทยสุขสันต์ ของขวัญปีใหม่ 2562 จากใจกระทรวงแรงงาน
รมว.แรงงาน แถลงข่าว“คนไทยสุขสันต์ ของขวัญปีใหม่ 2562 จากใจกระทรวงแรงงาน”มอบของขวัญปีใหม่ 5 ชิ้น แก่ผู้ใช้แรงงาน ลูกจ้าง นายจ้าง และประชาชนทั่วประเทศ
เมื่อวันที่ 17 ธันวาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานแถลงข่าว “คนไทยสุขสันต์ ของขวัญปีใหม่ 2562 จากใจกระทรวงแรงงาน” เพื่อมอบของขวัญให้แก่พี่น้องผู้ใช้แรงงาน ลูกจ้าง นายจ้างและประชาชน โดยมี นายจรินทร์ จักกะพาก ปลัดกระทรวงแรงงาน และผู้บริหารระดับสูงของกระทรวงแรงงาน เข้าร่วมในครั้งนี้ด้วย ณ บริเวณชั้นล่าง อาคารกระทรวงแรงงาน
พล.ต.อ.อดุลย์ฯ กล่าวว่า สําหรับของขวัญปีใหม่ที่กระทรวงแรงงานจะมอบให้ทุกคนในปี 2562 มีจํานวน 5 ชิ้น ภายใต้แนวคิด “คนไทยสุขสันต์ ของขวัญปีใหม่ 2562 จากใจกระทรวงแรงงาน” ประกอบด้วย ชิ้นที่ 1 สุขจิต...ขยายความคุ้มครอง จากเดิมคุ้มครองลูกจ้างในสถานประกอบการจํานวน 10.5 ล้านคน ฉบับใหม่จะขยายความคุ้มครองไปยังลูกจ้างชั่วคราว พนักงานราชการ ลูกจ้างของสมาคมมูลนิธิ องค์กรต่างประเทศกว่า 1 ล้านคน มีผู้ได้รับประโยชน์รวมทั้งสิ้น 11.5 ล้านคน ชิ้นที่ 2 สุขใจ...ช่างประชารัฐในชุมชน กระทรวงแรงงาน โดยกรมพัฒนาฝีมือแรงงานได้ เตรียมช่างสาขาช่างไฟฟ้า ช่างประปา ช่างแอร์ ช่างซ่อมรถยนต์ ซ่อมรถจักรยานยนต์ ช่างปูกระเบื้องกว่า 14,000 คน ใน 81,962 ชุมชน บริการในราคาย่อมเยาเป็นกันเอง สามารถติดต่อโดยคลิกเข้าไปที่เว็บไซต์กรมพัฒนาฝีมือแรงงาน www.dsd.go.th หรือสแกน QR Code เพื่อสแกนหาช่างประชารัฐใกล้บ้าน ชิ้นที่ 3 สุขสบาย...รักษาได้ทุกโรงพยาบาล ผู้ประกันตนมาตรา 33 และมาตรา 39 จํานวนกว่า 133 ล้านคน กรณีเจ็บป่วยฉุกเฉิน วิกฤต เพียงพกบัตรประชาชนใบเดียว สามารถใช้สิทธิรักษาได้ทุกโรงพยาบาลรัฐและเอกชนทั่วประเทศ ภายใน 72 ชั่วโมงแรก และบริการตรวจสุขภาพประจําปีในสถานประกอบการทั่วประเทศ ชิ้นที่ 4 สุขล้น...คนไทยมีงานทํา เตรียมตําแหน่งงานว่าง 95,000 อัตรา ในประเทศกว่า 50,000 อัตรา ต่างประเทศกว่า 45,000 อัตรา อาทิ เกาหลี ญี่ปุ่น ไต้หวัน นิวซีแลนด์ อิสราเอล มาเลเซีย สิงคโปร์ เป็นต้น มีช่องทางการติดต่อขอความช่วยเหลือเมื่อประสบปัญหาในต่างประเทศ มีสิทธิประโยชน์จากกองทุนเพื่อช่วยเหลือคนหางานไปทํางานในต่างประเทศ สมัครผ่านตู้งาน (Job Box) 500 ตู้ เพียงใช้บัตรประชาชนใบเดียวในการหางาน ศูนย์บริการจัดหางานเพื่อคนไทย (Smart Job Center) ณ สํานักงานจัดหางานจังหวัดทั่วประเทศ โดยผู้ต้องการหางานทําสามารถใช้บริการค้นหางานทํา ค้นหาตําแหน่งงานว่างและจับคู่งานแบบ Real Time โมบายแอพพลิเคชั่นค้นหาตําแหน่งงานว่างในต่างประเทศ (TOEA Application) และ Line Job ชิ้นที่ 5 สุขหรรษา...พัฒนาทักษะออนไลน์เรียนรู้ผ่าน You Tube กว่า 174 เรื่อง อาทิ หลักสูตรช่างซ่อมรถยนต์ ซ่อมจักรยานยนต์ ช่างซ่อมเครื่องปรับอากาศ ภาษาญี่ปุ่น ภาษาอังกฤษ เรียนทําอาหารไทย 10 เมนูยอดนิยม เป็นต้น และสมัครอบรมพัฒนาทักษะ 4.0 กว่า 286 หลักสูตรรองรับอุตสาหกรรมแห่งอนาคต เช่น ช่างควบคุมหุ่นยนต์ ช่างควบคุมเครื่องกลึง CNC ในอุตสาหกรรมยานยนต์ เป็นต้น
“กระทรวงแรงงานขอมอบของขวัญปีใหม่ให้พี่น้องผู้ใช้แรงงาน นายจ้าง และประชาชนทุกคน เพื่อให้ได้รับการคุ้มครอง มีหลักประกันความมั่นคงในการทํางาน เข้าถึงบริการของรัฐ ลดความเหลื่อมล้ําทางสังคม และนําไปสู่ความมั่นคง มั่งคั่ง ยั่งยืนในชีวิตตลอดไป” พล.ต.อ.อดุลย์ฯ กล่าวในท้ายสุด
----------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
17 ธันวาคม 2561